stanford-oval/wikipedia huggingface dataset:
Alain Casanova
Ura valmentajana

Peliuransa jälkeen Casanova on työskennellyt apulaisvalmentajana Toulouse FC:n organisaatiossa vuosien ajan. Vuonna 2006 hän suoritti valmentajantutkinnon ja toimi Élie Baupin apuvalmentajana TFC:n loistaessa Ligue 1:ssä kaudella 2006–2007. Baupin saatua potkut kauden 2007–2008 jälkeen Casanova nimitettiin toukokuun lopussa TFC:n uudeksi päävalmentajaksi. Casanovan ensimmäinen kausi Toulousen peräsimessä oli menestyksekäs ja seura sijoittui komeasti neljänneksi päästen mukaan Eurooppa-liigaan. Toulouse selvitti tiensä lohkovaiheeseen, jossa se kuitenkin jäi kolmanneksi ja putosi jatkosta. Europelien tuoma tiivimpi ottelutahti hyydytti Toulousea kotimaan liigassa ja sijoitus oli kauden 2009–2010 päätteeksi vasta 14s: Kaudella 2010–2011 TFC ei myöskään ole päässyt terävimmän kärjen mukaan, mutta siitä huolimatta seura teki maaliskuun lopussa kaksivuotisen jatkosopimuksen Casanovan kanssa. Kausi päättyi lopulta kahdeksanteen sijaan.
TFC jatkoi myös seuraavilla kausilla turvallisesti Ranskan liigan keskikastissa. Casanova luotsasi joukkueen sijoille 8 ja 10, eikä suurempaa menestystä tullut myöskään cupeista. Toukokuun alussa 2014 TFC ilmoitti tehneensä kaksivuotisen jatkosopimuksen Casanovan kanssa. Seura oli sillä hetkellä liigassa yhdeksäntenä. Kausi 2014/15 oli Toulouselle vaikea ja joukkue putosi keskikastista putoamiskamppailuun. Casanovan pitkä ura TFC:ssa päättyi lopulta maaliskuussa 2015, kun putoamiskamppailuun vajonnut seura purki valmentajan sopimuksen.
Kesäkuussa 2016 Casanovasta tuli Ligue 2-seura RC Lensin päävalmentaja. Lens taisteli Casanovan johdolla noususta takaisin pääsarjatasolle, mutta joutui lopulta taipumaan tasaisessa nousutaistelussa neljänneksi. Eroa nousukarsintoihin edenneeseen Troyes'een jäi vain piste. Kausi 2017/18 lähti sen sijaan kehnosti käyntiin ja Lens hävittyä neljä ensimmäistä sarjaottelua Casanova sai potkut elokuussa 2017.
Kesäkuussa 2018 Casanova palais kolmivuotisella sopimuksella Toulousen päävalmentajaksi. Casanovan johdolla Toulousen kausi 2018/19 sujui alavireisesti ja joukkue säilytti liigapaikkansa vain neljän pisteen turvin ja oli 16:s. Kausi 2019/20 lähti liikkeelle myös heikosti ja seura erotti Casanovan lokakuun alkupuolella 2019.
Casanova palasi valmennustehtäviin reilun kahden vuoden tauon jälkeen, kun Sveitsin liigassa putoamiskamppailuun juuttunut Lausanne palkkasi hänet päävalmentajakseen.
Allan Silván

Allan Johannes Silván (20. toukokuuta 1922 Piikkiö – 27. joulukuuta 2006) oli suomalainen liikennöitsijä, yrittäjä ja yritysjohtaja, joka sai liikenneneuvoksen arvonimen.
Silván työskenteli vuodesta 1938 autokoriasentajana Autokori-yhtiössä, myös talvisodan aikana. Jatkosotaan hän osallistui panssarivaunun ja rynnäkkötykin ajajana. Liikenteenharjoittamisen Silván aloitti vuonna 1946 kuorma-autoilijana ja siirtyi 1950-luvun alussa liikekumppaninsa kanssa hoitamaan linja-autoyritystä. Yhtiön osakkuudesta vuonna 1958 luopunut Silván liikennöi tämän jälkeen oman yrityksensä nimissä viiden vuoden ajan Turussa. Ostettuaan vuonna 1963 Linjamatka-nimisen yhtiön hän palasi liikennöitsijäksi pääkaupunkiseudulle, aluksi erityisesti Espoon alueelle. Hänen yhtiönsä muistetaan muun muassa siitä, että se otti ensimmäisenä käyttöön nivelbussit Helsingistä länteen suuntautuneessa liikenteessä. Linjamatka-yhtiö tarjosi myös tilausajoja kotimaahan ja ulkomaille. Yritys myytiin vuonna 1980 Westendin Linjalle. Liikenneneuvoksen arvonimen Silván sai vuonna 1981.
Alainen Pirttijärvi

| Alainen Pirttijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°25′45″N, 24°10′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  Kankijoki Puoleisenlampeen 
Järvinumero:  35.487.1.011
Mittaustietoja
Pinnankorkeus:  171,5 m  
Rantaviiva:  1,175 km  
Pinta-ala:  4,294 ha  
Saaria:  ei saaria 
 fiAlainen Pirttijärvi 
Alainen Pirttijärvi  on Keski-Suomessa Keuruulla Salmenkylän lähellä sijaitseva järvi.
Maantietoa

Järven pinta-ala on 4,3 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) se kuuluu. Järven vedenpinnan korkeus on 171,5 metriä mpy.
Alainen Niinilammi

| Alainen Niinilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′04″N, 23°58′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Ilvesjärveen 
Järvinumero:  35.481.1.019
Mittaustietoja
Pinnankorkeus:  143 m  
Rantaviiva:  0,649 km  
Pinta-ala:  1,322 ha  
Saaria:  ei saaria 
 fiAlainen Niinilammi 
Alainen Niinilammi  on Pirkanmaalla Virroilla Töllinperän kylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 143 metriä mpy.
An-Nil al-Abyad

| An-Nil al-Abyad النيل الأبيض (arabiaksi) An Nīl al Ābyaḍ |
| --- | --- |

 Vaakuna
 An-Nil al-Abyadin sijainti Sudanissa.
 Koordinaatit: 13°27′N, 32°20′E 
Valtio:  Sudan
Hallinto:  
 – hallinnollinen keskus:  Ad-Duwaym
 – kuvernööri:  Omer Al-Khalifa Abdalla Ibrahim (virkaatekevä)
Pinta-ala  ():  30 411 km²
Väkiluku (2018)  ():  2 493 900
 – väestötiheys:  82,01 as./km²
An-Nil al-Abyad (arab. النيل الأبيض‎, An Nīl al Ābyaḍ) on yksi Sudanin 18 osavaltiosta. Sen hallintokeskus on Ad-Duwaym. Osavaltion pinta-ala on 30 411 neliökilometriä, ja väkiluvun arvioitiin vuonna 2018 olevan noin 2 493 900 henkeä. Noin kolme neljäsosaa väestöstä asuu maaseudulla.
Maan eteläosassa sijaitseva An-Nil al-Abyad rajoittuu etelässä Etelä-Sudaniin, ja siellä elää arviolta yli 270 000 eteläsudanilaista pakolaista, jotka ovat saapuneet sinne Etelä-Sudanin sisällissodan alkamisen jälkeen. An-Nil al-Abyadin alueella on runsaasti luonnonvaroja ja laajat viljelysmaat, joita käytetään erityisesti sokeriruo'on kasvatukseen sekä puuvillantuotantoon. Myös kalastusta ja karjanhoitoa harjoitetaan.
Aleksei Ostapenko

Aleksei Ostapenko
Aleksei Ostapenko (s. 26. toukokuuta 1986) on venäläinen lentopalloilija. Hän pelaa Venäjän A-maajoukkueessa jossa hän on yksi kantavista voimista. Ostapenko pelaa keskitorjujan roolissa. Hän on 208-senttimetriä pitkä pelaaja, joka tunnetaan etenkin kovasta syötöstään. Hän voitti kaudella 2006 muun muassa Venäjän Superliigan All-Stars pelin yhteydessä käydyn aloitussyöttökilpailun, jossa mitattiin voimakkain syöttö.
Ostapenko on pelannut urallaan tähän mennessä vain kotimaisessa superliigassa. Hän on esiintynyt Venäjän A-maajoukkueen mukana MM-kisoissa, EM-kisoissa, Maailmanliigassa, Maailmancupissa sekä Olympialaisissa.
Alainen Pitkäjärvi

| Alainen Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′46″N, 24°05′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Velaattajärven valuma-alue (35.38)
Laskuoja:  oja Kinnaslammiin 
Järvinumero:  35.384.1.003
Mittaustietoja
Pinnankorkeus:  139,1 m  
Rantaviiva:  2,074 km  
Pinta-ala:  7,674 ha  
Saaria:  ei saaria 
 fiAlainen Pitkäjärvi 
Alainen Pitkäjärvi  on Pirkanmaalla Orivedellä Enokunnan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,7 hehtaaria ja se on 950 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Tiikonojan valuma-alueeseen (35.384) se kuuluu. Järven vedenpinnan korkeus on 139,1 metriä mpy.
Aleksandr Arutjunjan

Aleksandr Arutjunjan.
Aleksandr Grigori Arutjunjan (arm. Ալեքսանդր Գրիգորի Հարությունյանը; 23. syyskuuta 1920 Jerevan – 28. maaliskuuta 2012 Jerevan) oli armenialainen säveltäjä. Arutjunjan aloitti pianon ja sävellyksen opiskelun Jerevanin konservatoriossa vuonna 1934 (sävellystutkinto vuonna 1941). 1940-luvulla Arutjunjan opiskeli Moskovassa.
Arutjunjan sävelsi muun muassa konserttoja pianolle (1941), viululle (1988), sellolle (1976), huilulle (1980), oboelle (1977), trumpetille (1950), käyrätorvelle (1962), pasuunalle (1991), tuuballe (1992) ja sopraanolle (1950) sekä pianomusiikkia, kantaatteja ja elokuvamusiikkia. Hänen musiikkinsa perustuu armenialaiseen kansanmusiikkiin, mutta hänen tuotannossaan näkyy myös venäläisten klassikoiden ja Aram Hatšaturjanin perinteiden vaikutus.
Aiheesta muualla

Aleksandr Arutjunjanin kotisivusto (Arkistoitu – Internet Archive) (englanniksi) (venäjäksi)
Ama (Aichi)

| Ama (あま市) |
| --- | --- |
 Jimoku-jin temppeli
 lippu:  Symboli
 Aman sijainti Aichin prefektuurissa
 Ama
 Koordinaatit: 35°12′02″N, 136°47′00″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  27,49 km²
Väkiluku (03/2020):  89 146
 – Väestötiheys:  3 242,9 as./km²
Symbolit:  
 – Puu:  Lännenkukkakanukka
 – Kukka:  Lilja
 
 https://www.city.ama.aichi.jp/ 
Infobox OKVirheellinen NIMI-arvo: 
Ama (jap. あま市, Ama-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin länsiosassa Nōbin tasangolla Nagoyan länsipuolella. Kaupungin maasto on hyvin alavaa ja lähes merenpinnan tasolla. Amassa on 89 146 asukasta (maaliskuussa 2020) ja sen pinta-ala on 27,49 neliökilometriä.
Ama on kaupunkina suhteellisen nuori: se perustettiin vuonna 2010 liittämällä yhteen Jimokujin, Miwan ja Shippōn maaseutukaupungit. Kaupungin alue on vanhastaan ollut viljavaa maatalousmaata, jolla tuotetaan esimerkiksi riisiä ja vihanneksia, kuten daikon-retiisejä. Sittemmin se on kaupungistunut voimakkaasti osana Nagoyan esikaupunkivyöhykettä ja sinne on sijoittunut muun muassa elektroniikka-, kone-, metalli- ja huonekaluteollisuutta. Shippōn alue tunnetaan cloisonné-astioiden valmistuksesta (shippō-yaki), joiden tuotanto alkoi Edo-kauden loppupuolella. Jimokujin alueella perinteinen käsityöteollisuuden ala on sitä vastoin siveltimien valmistus.
Aman merkittävimpiin nähtävyyksiin kuuluu Jimoku-jin buddhalainen temppeli, yksi Owarin provinssin neljästä Kannon-temppelistä. Osa sen rakennuksista on valittu Japanin tärkeäksi kulttuuriomaisuudeksi. Kayazu-jinjan pyhäkkö tunnetaan taas tsukemono-festivaalistaan. Shippōn alueella toimii Shippōn taidekylä. Amaa palvelee Nagoya-rautateiden Tsushima-linja.
Kuvia

Aman kaupungintalo
Kikusen-in
Kayazu-jinja
Jimokujin rautatieasema
Aiheesta muualla

Kuvia tai muita tiedostoja aiheesta Ama Wikimedia Commonsissa
Kaupungin internetsivut (japaniksi)
Albert Bonnier

| Albert Bonnier |
| --- | --- |
 Bonnier vuonna 1854.
Henkilötiedot
Syntynyt: 21. lokakuuta 1820 Kööpenhamina, Tanska
Kuollut: 26. heinäkuuta 1900 (79 vuotta) Tukholma, Ruotsi
Ammatti:  kustantaja
Lapset:  Eva Bonnier
Albert Bonnier (21. lokakuuta 1820 Kööpenhamina – 26. heinäkuuta 1900 Tukholma) oli tanskalaissyntyinen ruotsalainen kirjankustantaja, joka perusti nimeään kantavan kustantamon. Se on osa Bonnier-konsernia.
Aiheesta muualla

Kuvia tai muita tiedostoja aiheesta Albert Bonnier Wikimedia Commonsissa
Aleksandr Averbuh

| Mitalit | Mitalit | Mitalit |  |
| --- | --- | --- | --- |
|  Aleksandr Averbuh |  Aleksandr Averbuh |  Aleksandr Averbuh |  |
Maa:   Israel
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Edmonton 2001 | seiväshyppy |  |
|  Pronssia | Sevilla 1999 | seiväshyppy |  |
| EM-kilpailut  | EM-kilpailut  | EM-kilpailut  |  |
|  Kultaa | München 2002 | seiväshyppy |  |
|  Kultaa | Göteborg 2006 | seiväshyppy |  |
|  sisäratojen EM-kilpailut  |  sisäratojen EM-kilpailut  |  sisäratojen EM-kilpailut  |  |
|  Kultaa |  Gent 2000 | seiväshyppy |  |
Aleksandr Valerjevitš Averbuh (s. 1. lokakuuta 1974 Irkutsk, Neuvostoliitto) on entinen israelilainen seiväshyppääjä. Ennen seiväshyppyuraansa hän kilpaili kymmenottelussa.
1990-luvulla Averbuh edusti Venäjää kansainvälisellä tasolla kymmenottelussa. Hän voitti lajissa vuonna 1997 alle 23-vuotiaiden Euroopan mestaruuden ja oli 1998 EM-hallikisoissa seitsenottelussa kuudes. Vuonna 1999 hän sai Israelin kansalaisuuden ja alkoi keskittyä seiväshyppyyn moniottelun sijaan.
Heti ensimmäisissä arvokisoissaan seiväshyppääjänä, 1999 Sevillan MM-kisoissa, Averbuh saavutti pronssia tuloksella 580. Kyseessä oli myös Israelin historian ensimmäinen MM-mitali. 2000 Gentin EM-hallikisoissa Averbuh voitti kultaa tuloksella 575, mutta jäi samana vuonna syyskuussa Sydneyn olympialaisissa tulokseen 550 mikä riitti kymmenenteen sijaan. 2001 MM-hallikisoissa Lissabonissa hän oli neljäs, ja samana vuonna Edmontonin ulkoratojen MM-kisoissa hän saavutti hopeaa tuloksella 585. Vielä samana vuonna hän saavutti universiadeissa Pekingissä kultamitalin tuloksella 580.
2002 Münchenin EM-kisoissa Averbuh voitti kultamitalin tuloksella 585. Kuitenkin seuraavana talvena Birminghamin halli-MM-kisoissa hän jäi karsintoihin. Samana vuonna hän ei ollut mukana Pariisin MM-kisoissa. Seuraavana talvena MM-hallikisoissa Budapestissa hänen taipaleensa päättyi jälleen karsintoihin. Elokuussa Ateenan olympialaisissa hän selviytyi loppukilpailuun, missä jäi kahdeksanneksi tuloksella 565. Kausi 2005 jäi Averbuhilta arvokisojen osalta kokonaan väliin, mutta seuraavana vuonna helmikuussa Moskovan MM-hallikisoissa hän oli neljäs ja samana kesänä voitettuaan ensin Eurooppa-cupin A-ryhmän kilpailun seipäässä Banská Bystricassa, Göteborgin EM-kisoissa puolusti Euroopan mestaruuttaan menestyksekkäästi. Osakan MM-kilpailuissa 2007 hän sijoittui seitsemänneksi. Pekingin olympialaisissa 2008 hän karsiutui loppukilpailusta.
Averbuh teki seiväshypyssä kuusi Israelin ennätystä, parhaana tuloksenaan ennätyksensä 593 cm. Hän lopetti uransa kesällä 2009.
Henkilökohtaisia ennätyksiä

100 m: 10,64, Tel Aviv, 23. heinäkuuta 2000
seiväshyppy: 593, Madrid, 19. heinäkuuta 2003
pituushyppy: 739, Tel Aviv, 27. heinäkuuta 2003
10-ottelu: 8084, Krasnodar, 21. toukokuuta 1997
Albert Besnard

Albert Besnard 1913. (Valokuva)
Paul-Albert Besnard (2. kesäkuuta 1849 Pariisi, Ranska – 4. joulukuuta 1934 Pariisi, Ranska) oli ranskalainen taidemaalari. Hän on tunnettu varsinkin hienoista Pariisin elämää esittävistä maalauksistaan. Hän on impressionisti ja taitava väri- ja valovaikutelmien käyttäjänä.
Syntymäpäivät, 1884.
Besnard oli Roomassa Villa Medicin johtaja 1913 alkaen, Pariisissa École des Beaux-Artsin johtaja vuodesta 1922, hänet nimitettiin Ranskan akatemiaan 1924. Hän sai Rooman palkinnon 1874.
Aiheesta muualla

Kuvia tai muita tiedostoja aiheesta Albert Besnard Wikimedia Commonsissa
Albert Bonniers Förlag

| Albert Bonniers Förlag AB |
| --- | --- |
 Bonnierhuset Sveavägenillä Tukholmassa.
Perustettu:  1837
Perustaja:  Albert Bonnier
Toimiala:  kirjankustannus
Emoyhtiö:  Bonnier
Kotisivu:  www.albertbonniersforlag.se
Infobox OKVirheellinen NIMI-arvo: 
Albert Bonniers Förlag AB, puhekielessä pelkkä Bonniers, on Bonnier-konserniin kuuluva ruotsalainen kirjankustantamo, jonka perusti Albert Bonnier vuonna 1837. Ensimmäinen sen julkaisema teos oli nimeltään Bevis att Napoleon aldrig har existerat. Bonniers on historiassaan keskittynyt erityisesti kaunokirjallisuuteen, ja se on toiminut muun muassa Strindbergin, Heidenstamin ja Lagerlöfin kustantamona. Se on kuitenkin julkaissut myös paljon tietokirjoja. Vuonna 1944 Astrid Lindgren tarjosi Bonniersille julkaistavaksi Peppi Pitkätossua, mutta yhtiö hylkäsi tarjouksen.
Ensimmäinen Bonniersin julkaisema teos, Bevis att Napoleon aldrig har existerat (1837).
Aiheesta muualla

Kuvia tai muita tiedostoja aiheesta Albert Bonniers Förlag Wikimedia Commonsissa
Alba Flores

| Alba Flores |
| --- | --- |

Henkilötiedot
Koko nimi:  Alba González Villa
Syntynyt: 27. lokakuuta 1986 Madrid
Ammatti:  näyttelijä
Näyttelijä
Taiteilijanimet:  Alba Flores
Aiheesta muualla
IMDb
Alba González Villa, taiteilijanimeltään Alba Flores, (s. 27. lokakuuta 1986 Madrid) on espanjalainen näyttelijä.
Flores on opiskellut näyttelemistä Estudio Corazzassa Madridissa. Hän on esiintynyt musikaaleissa, laulanut elokuvien soundtrack-kappaleita ja näytellyt elokuvissa, televisiosarjoissa ja teatterissa.
Flores sai tunnustusta rooleistaan televisiosarjoissa Vis a vis ja Rahapaja.
Floresin isä on muusikko Antonio Flores ja äiti teatterituottaja Ana Villa. Flores on isänsä puolelta romani. Hän on vegaani.
Filmografia > Elokuvat

| Vuosi | Elokuva | Rooli | Ohjaaja |
| --- | --- | --- | --- |
| 2005 | El calentito | Amaya | Chus Gutiérrez |
| 2006 | Los mánagers | Chica Casting | Fernando Guillén Cuervo |
| 2015 | The Memory of Water | Carmen | Matías Bize |
Filmografia > Televisiosarjat

| Vuosi | Sarja | Suomenkielinen nimi | Rooli | Muuta |
| --- | --- | --- | --- | --- |
| 2006 | El comisario |  | Sohara | Jakso: "Y dime tonta" |
| 2008 | El síndrome de Ulises |  | Arabia Salazar | Jakso: "Volver" |
| 2013 | Vicente Ferrer |  | Shamira | TV elokuva |
| 2013 | El tiempo entre costuras | Ommelten välinen aika | Jamila | 5 jaksoa |
| 2014 | Cuéntame cómo pasó | Francon jälkeen Alcantaran perhe | Chelo | Jakso: "En la boca del lobo" |
| 2015–2019 | Vis a vis | Lukkojen takana | Saray Vargas de Jesús | Päärooli; 40 jaksoa |
| 2017– nykyhetki | La casa de papel | Rahapaja | Ágata Jiménez "Nairobi" | Päärooli; 24 jaksoa |
Ama

Ama tai AMA voivat tarkoittaa:
Maantiede

Ama, Japanin kaupunki Aichin prefektuurissa
Ama, Japanin maaseutukaupunki Shimanen prefektuurissa
Muuta

ama, japanilainen naissukeltaja
Lyhenteenä

American Medical Association
American Music Awards
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ama”, voi hakea sivunnimihaulla, laajalla sivunnimihaulla tai tekstihaulla.
Ambrosi Hoffmann

| Mitalit | Mitalit | Mitalit |  |
| --- | --- | --- | --- |
|  Ambrosi Hoffmann |  Ambrosi Hoffmann |  Ambrosi Hoffmann |  |
Maa:   Sveitsi
Miesten alppihiihto
|  Olympialaiset  |  Olympialaiset  |  Olympialaiset  |  |
|  Pronssia | Torino 2006 | supersuurpujottelu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Hoch-Ybrig 1996 | syöksylasku |  |
Ambrosi Hoffmann (s. 22. maaliskuuta 1977 Davos, Sveitsi) on sveitsiläinen uransa lopettanut alppihiihtäjä, joka keskittyi pääasiassa syöksylaskuun ja supersuurpujotteluun.
Hoffmann voitti syöksylaskun junioreiden maailmanmestaruuden 1996. Salt Lake Cityn olympialaisissa 2002 hän sijoittui kahdeksanneksi syöksylaskussa. St. Moritzin MM-kilpailuissa 2003 hän oli supersuurpujottelussa neljäs 0,04 sekuntia mitalista jääneenä, syöksyssä hän oli seitsemäs. Bormion MM-kilpailuissa 2005 hän sijoittui syöksylaskussa kahdeksanneksi ja super-G:ssä 12:nneksi.
Hoffmann saavutti Torinon olympialaisissa 2006 pronssia supersuurpujottelussa Kjetil Andre Aamodtin ja Hermann Maierin jälkeen. Åren MM-kilpailuissa 2007 hän sijoittui syöksylaskussa viidenneksi kolme sadasosasekuntia pronssimitalista jääneenä. Val d'Isèren MM-kilpailuissa 2009 hän oli syöksylaskussa 17:s ja Garmisch-Partenkirchenin MM-kilpailuissa 2011 syöksylaskun kymmenes.
Hoffmann teki debyyttinsä maailmancupissa kaudella 1995–1996. Ensimmäisen palkintokorokepaikkansa hän saavutti oltuaan toinen Altenmarktin syöksykilpailussa 6. maaliskuuta 2002.
Maailmancupin palkintosijat

Syöksylasku
Kausi 2001–2002: Altenmarkt toinen
Kausi 2003–2004: Kitzbühel kolmas
Kausi 2004–2005: Kvitfjell kolmas
Kausi 2009–2010: Val Gardena kolmas
Supersuurpujottelu
Kausi 2005–2006: Val Gardena kolmas
Kausi 2008–2009: Kitzbühel kolmas
Aiheesta muualla

Virallinen kotisivu (Arkistoitu – Internet Archive)
Henkilökuva ja tilastoja (Arkistoitu – Internet Archive)
An-Sophie Mestach

| An-Sophie Mestach |
| --- | --- |

Henkilötiedot
Syntynyt: 7. maaliskuuta 1994 (ikä 30)
Kansalaisuus:   Belgia
Tennispelaaja
Pituus:  1,70  m
Paino:  64 kg
Kätisyys:  oikea
Palkintorahat:  396 005 USD
Kaksinpeli
Paras sijoitus:  120. (28.4.2014)
Voitot/tappiot:  237–162
Grand Slam -turnauksissa
Australian avoimet:  1. kierros (2015)
Nelinpeli
Paras sijoitus:  64  (1. helmikuuta 2016)
Voitot/tappiot:  131–74
Aiheesta muualla
ITF
WTA
An-Sophie Mestach (s. 3. marraskuuta 1994 Gent) on belgialainen tennispelaaja. Hän on ollut parhaimmillaan kaksinpelissä WTA-listan sijalla 120 huhtikuussa 2014. Mestach on voittanut urallaan kolme ITF-turnausta kaksinpelissä.
Mestach oli junioreiden rankinglistan ykkössijalla tammikuussa 2011. Hän voitti vuonna 2011 Australian avoimissa sekä tyttöjen kaksin- että nelinpelin. Mestach edusti Belgiaa Fed Cupissa ensimmäisen kerran vuonna 2010.
Aiheesta muualla

An-Sophie Mestach WTA:n sivuilla (englanniksi)
An-Sophie Mestach ITF:n sivuilla (englanniksi)
Kuvia tai muita tiedostoja aiheesta An-Sophie Mestach Wikimedia Commonsissa
Allan Sinisalo

Allan Arvid Sinisalo, sukunimi aik. Lindroos (26. syyskuuta 1888 Mäntsälä – 3. helmikuuta 1981) oli suomalainen uskonnollinen runoilija.
Teoksia

Jeesuksesta laulan. Tekijä, Helsinki 1946, 3. painos 1948
Jeesuksesta laulan : uusia hengellisiä lauluja 2. Tekijä, Helsinki 1949
Jeesuksesta laulan : uusia hengellisiä lauluja 3. Tekijä, Helsinki 1950
Jeesuksesta laulan : 1-10 vihko. 4. painos Tekijä, Helsinki 1950, 1951
Jeesuksesta laulan : 11 vihko. Tekijä, Helsinki 1952
Suojatie : runoja. Lahti 1962
Kaarisilta : runoja. Tekijä, Lahti 1968
Herra antoi : runoja. Tekijä, Lahti 1969
Herra otti : runoja. Tekijä, Lahti 1969
Kiitetty olkoon Herran nimi : runoja. Tekijä, Lahti 1969
...se rakentajan poika. Tekijä, Helsinki 1972
Hiljentyen, kuunnellen, rukoillen, kiittäen : Allan Sinisalon laulurunoutta vuodelta 1977. A. Sinisalo, Helsinki 1977
Yhdeksänkymmentä laulua : taivaallisen Isäni ja Vapahtajani siunaavien käsien kannattamana 90 vuotta. A. Sinisalo, Helsinki 1978